న్యూఢిల్లీ: శ్రీలంక నేవీ దళాలు ఎనిమిది మంది భారతీయులను అదుపులోకి తీసుకున్నాయి. డెల్ఫ్ట్ దీవి సమీపంలో తమిళనాడుకు చెందిన ఎనిమిది మంది జాలర్లు చేపలు పట్టేందుకు వెళ్లగా.. తమ సముద్ర జలాల్లోకి ప్రవేశించారంటూ శ్రీలంక సైనికులు వారిని ముట్టడించారు. జాలర్లతో పాటు వేటకు వెళ్లిన బోటును స్వాధీనం చేసుకున్నారు. విచారణ నిమిత్తం వారిని కంకేసంతురై నేవీ శిబిరానికి తరలించినట్టు సమచారం. వారం రోజుల క్రితం కొలంబో ప్రాదేశిక జలాల్లోకి ప్రవేశించారని ఆరోపిస్తూ నలుగురు తమిళ జాలర్లను అరెస్టు చేసిన సంగతి తెలిసిందే. కాగా గత నెల 13న అరెస్టు చేసిన మరో ఏడుగురి పరిస్థితి ఏంటన్నది ఇంకా తెలియరాలేదు. ఇటీవల శ్రీలంక తమిళనాడు జాలర్లను లక్ష్యంగా చేసుకుని వరుస అరెస్టులకు పాల్పడుతుండడంతో తీర ప్రాంత కుటుంబాలు ఆందోళన వ్యక్తం చేస్తున్నాయి. మరోవైపు వారిని విడిపించేందుకు తమిళనాడు ప్రభుత్వం కేంద్రంతో సంప్రదింపులు జరుపుతోంది.
newdhilly: srilanka nevi dalaalu enimidi mandi bhaaratheeyulanu adupuloki teesukunnaayi. delft deevi sameepamlo tamilanaaduku chendina enimidi mandi jaalarlu chepalu pattenduku vellagaa.. tama samudra jalaalloki pravesinchaarantuu srilanka sainikulu vaarini muttadinchaaru. jaalarlatho paatu vetaku vellina botunu swaadheenam chesukunnaru. vichaarana nimittam vaarini kankesanturi nevi sibiraaniki taralinchinattu samachaaram. vaaram rojula kritam kolambo praadesika jalaalloki pravesinchaarani aaropistuu naluguru tamila jaalarlanu arestu chesina sangati telisinde. kaga gatha nela 13na arestu chesina maro eduguri paristhiti entannadi inka teliyaraaledu. iteevala srilanka tamilanadu jaalarlanu lakshyamgaa chesukuni varusa arestulaku paalpadutundadamto teera praanta kutumbaalu aandolana vyaktam chestunnayi. marovaipu vaarini vidipinchenduku tamilanadu prabhutvam kendramtho sampradimpulu jaruputondi.